АНАЛИЗА

стања у области омладинског организовања

Анализа је рађена у складу са

Програмом рада Скупштине Града Бијељина за 2023. годину.

Анализа треба да покаже тренутно стање у области омладинског организовања.

Анализу разматра Градоначелник и Скупштина Града Бијељина.

**САДРЖАЈ:**

1. Увод.

2. Организованост и рад организација и удружења из области омладинског организовања

3. Предлог мјера и одређених активности на побољшавању рада омладинских организација

1. **УВОД**

Омладинско организовање представља различите облике удруживања младих (клубови, центри, савези, уније и др.). Основни циљеви и задаци омладинског организовања огледају се у изради пројеката и планова који су од непосредног значаја за младе из области социјалне заштите, екологије, спорта, културе, обичаја, итд.

Омладинско организовање у Граду Бијељина темељи се на поштовању основних људских права и слобода, као и изворних начела демократије заснованих на Уставу Босне и Херцеговине, Уставу Републике Српске и међународним конвенцијамa, **Конвенција о правима дјетета као и** **Ланзарот конвенција, Мапа пута и план активности за укључивање БиХ у ЕУ програме за цјеложивотно учење и млади у акцији (до 2013. године) (,,Служени гласник БиХ“, број: 74/8).** Основа за рад са омладинским организацијама је документ „Омладинска политика Града Бијељина“ усвојен 2023. године од стране Скупштине Града Бијељина за период од 2023. до 2028. године.

1. **ОРГАНИЗОВАНОСТ И РАД ОРГАНИЗАЦИЈА И УДРУЖЕЊА ИЗ ОБЛАСТИ ОМЛАДИНСКОГ ОРГАНИЗОВАЊА**

Све заинтересоване омладинске организације су уписане у Омладински регистар Града Бијељина који води Одјељење за друштвене дјелатности и на тај начин стичу право да учествују на Јавном конкурсу за додјелу финансијских средстава из буџета Града Бијељина која су намијењена за пројекте удружења грађана.

У Омладинском регистру и других облика омладинског организовања Града Бијељина тренутно је уписано 22 омладинске организације.

|  |  |  |  |
| --- | --- | --- | --- |
| ***ОМЛАДИНСКЕ ОРГАНИЗАЦИЈЕ И ОРГАНИЗАЦИЈЕ ЗА РАД СА МЛАДИМА НА ПОДРУЧЈУ ГРАДА БИЈЕЉИНА*** | | | |
| ***Регистарски број и датум уписа*** | ***Назив омладинске организације*** | ***Сједиште омладинске***  ***организације*** | ***Лице овлаштено***  ***за заступање и***  ***представљање*** |
| 1.  15.05.2008. | **Омладински центар**  Бијељина ОЦБ | Јована Дучића,  Бијељина | Светлана Крстић  Игор Солаковић |
| 2.  02.06.2008. | **Школа рукомета**  Седмерац | Краља Петра I  Карађорђевића | Миодраг Ракић |
| 3.  29.07.2008. | **Светосавска Омладинска**  Заједница (СОЗ) | Светог Саве, 28.  Бијељина | Милица Тодоровић  Љубо Богдановић |
| 4.  21.01.2009. | **Сцена Талија** | Живојина Мишића, 22. Бијељина | Радан Вилотић |
| 5.  04.05.2009. | **Центар за образовну**  **Технологију РС** | 27 марта, 139/14.  Бијељина | Игор Солаковић |
| 6.  06.11.2009. | **Форум младих** | Душана Барањина, 1.  Бијељина | Дејан Чабрило |
| 7.  06.11.2009. | **„ УБУНТУ“** | Душана Барањина, 1.  Бијељина | Иван Петровић |
| 8.  10.02.2010. | **Глас младих Европске**  **Бијељине** | Незнаних Јунака, 3.  Бијељина | Срђан Абаџић |
| 9.  30.03.2012. | **Српско-Руска**  **заједница** | Рачанска, 84.  Бијељина | Митровић Предраг |
| 10.  22.08.2012. | **Удружење заштитника природе и животиња „Еден“** | Марка Миљанова, 73.  Бијељина | Икановић Саша |
| 11.  18.06.2013. | **Центар за Омладинско**  **Предузетништво и запошљавање у РС** | 1. Децембра, 1/9.  Бијељина | Александар Милић |
| 12.  14.08.2013. | **Омладински савјет**  **Бијељина** | Патријарха Павла, 1.  Бијељина | Горан Солаковић |
| 13.  21.08.2013. | **Центар за Омладински развој**  **„ПРОНИ“** | Ивана Горана К. 6,  Бијељина | Јасмина Јашаревић |
| 14.  05.09.2013. | **Одред извиђача**  **Семберија** | Мајевичка, 174,  Бијељина | Славко Божић |
| 15.  19.11.2013. | **Удружење**  **Театар младих** | Мајора Драгутина  Гавриловића, 10/6 | Борис Секулић |
| 16.  12.04.2018. | **Сенат младих „Омоте“**  **Бијељина** | Рачанска, 90,  Бијељина | Ђорђе Мирковић |
| 17.  12.04.2018. | **Организација за рад са**  **Омладином „ПАНДА“** | Бањалучка, 24а,  Бијељина | Обренко Миљковић |
| 18.  28.05.2020. | **Омладинска организација**  **„КИНЕСИС“ Бијељина** | Филипа Вишњића, 36/Л1-4, Бијељина | Давор Радојевић |
| 19.  26.04.2021. | **Културно умјетничко спортско едукативно удружење „CooL“** | Софке Николић, 7,  Бијељина | Нермин Зејниловић |
| 20.  15.11.2021. | **Омладинска организација ,,Визија младих“** | Семберских ратара 1Е, Бијељина | Рада Мићић |
| 21.  31.10.2022. | **Омладинска организација**  **„Срећица“** | Главна 20  Бродац | Драгица Николић |
| 22.  31.10.2022. | **Удруженје студената права**  **„IUSTITIA“** | Семберских ратара бб  Бијељина | Андрија Димитрић |

|  |  |  |  |
| --- | --- | --- | --- |
| ***ОМЛАДИНСКЕ ОРГАНИЗАЦИЈЕ КОЈЕ СУ ФИНАНСИРАНЕ ИЗ БУЏЕТА 2023. ГОДИНЕ НА ПОДРУЧЈУ ГРАДА БИЈЕЉИНА*** | | | |
| ***Ред. број*** | ***Назив омладинске организације*** | ***Сједиште омладинске***  ***организације*** | ***e-mail, adresa*** |
| **1.** | **Организација за рад са**  **омладином „ПАНДА“** | Бањалучка, 24а,  Бијељина | omladinskaorganizacijapanda@gmail.com |
| **2.** | **Стручно и научно удружење ,,Центар за образовну технологију РС”** | 27. марта 139/14  Бијељина | cenot.rs@gmail.com |
| **3.** | **Омладинска организација**  **„КИНЕСИС“ Бијељина** | Филипа Вишњића, 36/Л1-4, Бијељина | [radojevicdavor@gmail.com](mailto:radojevicdavor@gmail.com) |
| **4.** | **Српско-Руска**  **заједница** | Рачанска, 84.  Бијељина | npo.srz@teol.net |
| **5.** | **Глас младих Европске**  **Бијељине** | Незнаних Јунака, 3.  Бијељина | ug\_galeb@hotmail.com |
| **6.** | **Омладинска организација ,,Визија младих“** | Семберских ратара 1Е, Бијељина | [vizijamladihbn@gmail.com](mailto:vizijamladihbn@gmail.com) |
| **7.** | **Центар за развој младих „Цернам“** | Краља Драгутина 131/3 | cenram.bn@gmail.com |
| **8.** | **УРЕМ „Сигуран корак“** | Војводе Петра Бојовића 145 | begzada.sigurankorak@hotmail.com |
| **9.** | **Центар за омладинско предузетништво и запошљавање у РС** | 1.децембра, ламела 1/9 | centarzapreduzetnistvors@gmail.com |

**1. Организација за рад са омладином „ПАНДА“** је омладинска организација основана 2018. године у Бијељини.

Циљ постојања Организације за рад са омладином „ПАНДА“ – је едукација и развој омладине кроз бављење гимнастиком, атлетиком, пливањем, скијањем, рукометом и другим спортовима са лоптом.

Активности у 2023. години :

**-Пројекат ,,Спортом до знања“** - који је подржан и суфинансиран од стране Града Бијељина. Циљ пројекта је развој вјештина код младих особа у циљу усвајања здравих стилова живота. Један од резултата јесте промјена навика дјеце. Заинтересованост ученика да наставе даље са сличним активностима. Развој неформалног образовања, као и такмичарског духа кроз организацију такмичења.

**2. УГ „Српско- Руска заједница**“- основано је 2008. године, са тежишним циљем да помогне јавном сектору у рјешавању актуелних проблема у области културе, традиције, образовања и науке на територији Града Бијељина, а кроз реализацију програмских циљева из статута удружења.

Активности у 2023. години:

* **Пројекат „Центар неформалног образовања грађана и омладине у циљу стицања профилног и допунског образовања на подручју Града Бијељине“**. Пројекат је подржан и суфинансиран од стране Града Бијељина. Општи циљ пројекта је организовање корсева руског језика на два нивоа А1 и А2 и оспособљавање 20 високообразованих незапослених грађана и младих са подручја града Бијељина за заснивање радног односа код руских послодаваца, заснованих на долазећим новим привредним и амбијенталним условима, а у складу са Стратегијом развоја града Бијељина.

**3. Центар за образовну технологију РС** – основан је 2009. године, са тежишним циљевима да промовишу и развијају образовне технологије и примјењују информационе и комуникационе технологије у образовању, развијају свијест о садржини и могућностима која образовна технологија пружа свим актерима образовног процеса, обезбједи информације и савјете осталим образовним и научним институцијама и установама у образовној технологији.

Активности у 2023. години :

* **Пројекат „Ефикасно учење – програм развоја (унапређења) интелектуалних способности дјеце и младих са посебним потребама“.** Циљ пројекта је реализација продужене наставе у првом реду за ученике основних школа који имају посебне потребе и који наставу прате према наставном плану и програму за ученике са лаким оштећењем менталног функционисања, као и друге заинтересоване ученике основних школа и њихове наставнике, који желе да науче како да стварају мапе знања и базе знања, како да открију свој стил учења и како да га унаприједе, да науче 12 принципа памћења и техника памћења, како да се ослободе треме приликом усменог одговарања и да науче циклусе памћења, да не би заборављали оно сто су научили. Пројекат је подржан и суфинансиран од стране Града Бијељина.

**4. Омладинска организација „KINESIS“** основана је 2015. године као спортско и едукативно удружење. Циљ постојања организације је подстицање учествовања младих у животу заједнице, стварање услова за давање подршке младима за развијање аутономне способности планирања и давања идеја које доприносе њиховом остварењу, стварање прилика за креативно и умјетничко иражавање промовишући њихова дјела.

Активности у 2023. години:

* **Пројекат „Здрави и сретни малишани“.** Пројекат је финансиран од стране Града Бијељина. Циљ пројекта је развој вјештина код младих особа у циљу усвајања здравих стилова живота, док су подциљеви повећање броја дјеце да се баве спортом и рекреацијом, као и развијање такмичарског духа.

**5. УГ „Глас младих европске Бијељине“** је удружење основано у децембру 2009. године са циљем да побољшају положај младих првенствено у Бијељини па и шире. Главни циљеви удружења су активно учешће омладине и дјеце предшколског узраста у креирању културног садржаја града и руралних средина, подизање културне свијести код дјеце и омладине, повећање културног садржаја у граду и руралних средина и повећање броја посјетилаца културним садржајима у граду и руралним дијеловима.

Активности у 2023. години:

* **Пројекат „Разиграна јесен“** има за циљ да кроз дружење и рад са предшколским установа у граду Бијељина постигне да малишани буду укључени у културни живот града и да се кроз ту активност покаже хуманост и саосјећајност са малишанима који живе у угроженим породицама као и да заједно са основцима и омладинцима пробуде код младих осјећај за културом и начинима њеног изражавања.

**6. Омладинска организација „Визија младих“ Бијељина**  је основана у новембру 2021. године са циљем да се побољша квалитет живота младих, да млади добију могућност гдје могу да искажу своје ставове и мишљења, стварање медијског и физичког простора са квалитетним едукативним садржајем који ће младима омогућити да проводе своје слободно вријеме на квалитетан начин, смањење броја младих који напуштају Републику Српску и др.

Активности у 2023. години:

**Пројекат „Са здрављем на ТИ“** који има за циљ пружање простора младим људима да покажу своје потенцијале, потенцијале града, као и да искажу своје ставове и мишљења по питању проблема који се њих тичу.

* Изложба слика и фотографија, са циљем промоције неафирмисаних умјетника, као и подизање културе и умјетности на виши ниво;
* Дан дјетета и родитељства са циљем промоције основне ћелије друштва, породице;
* Дан младих гдје су млади имали прилику да поред проблема, наведу могућа ријешења за постојеће проблеме;
* Бијељински корзо

**7. Удружење за развој и едукацију младих “Сигуран корак“ Бијељина**  је основано 12.09.2017. године са циљецима да подигну свијест о важности образовања, остваривање људских права, нарочито права дјеце и Ромкиња, рад на промоцији културе националних мањина, организовање свих врста образовног рада, неформалног образовања и пружање подршке младима, а нарочито рањивим категоријама као што су ромска омладина посебно дјевојке.

Активности у 2023. години:

**Пројекат „Социјална укљученост невидљивих“:** Општи циљ пројекта је смањење сиромаштва и броја маргинализованих људи и повећање њихове видљивости.

* Обиљезавање 16 дана активизма
* Обиљежавање Међународног дана толетанције
* Обиљежавање Међународног дана ромског језика
* Едукативна радионица „Род и опасне хемикалије“
* Едукације о превенцији карцинома дојке
* Едукација о проблему малољетничких бракова

**8. Центар за омладинско предузетништво и запошљавање у РС** је основан 2013. године са мисијом да смањи број незапослених младих, као и подстицање предузетништва и активизма код младих у Републици Српској, заустављање негативних трендова одласка младих.

Активности у 2023. години:

* **Пројекат „Корак до посла“ –** општи циљ пројекта јесте идетификација узрока великог процента незапослености младих и смањење њиховог утицаја, те проналажење нових начина за запошљавање младих. Још један важан циљ овог пројекта је помоћ младим незапосленим људима да кроз оснивање сопственог бизниса дођу до егзистенциије за себе и своју породицу.

**9. Удружење „Центар за развој младих“ (ЦЕРНАМ) –**  је основан у мају 2021. године као добровољно, нестраначко, невладино и непрофитно удужење засновано на слободи удружења грађана Републике Српске ради остваривања циљева омладинског организовања и омладинске политике уз активно учешће омладине, анимирање омладине, афирмацију омладиских активности, заступање интереса и права омладине и промоцију учешћа младих у процесу одлучивања.

Активности у 2023. години:

* **Пројекат „Развој урбане културе, спорта, волонтеризма и очувања животне средине код дјеце млађе школске доби“** – основни циљ пројекта је реализација активности за дјецу и младе основношколске старосне доби како би стекли боље навике и информације за квалитетно провођење слободног времена и кроз које би били промовисани урбана култура, очување животне средине, спрот и волонтеризам Града Бијељина.

Укупна издвајања за пројекте Омладинских организација у 2023. години износила су **17.700,00 КМ**

Најважније области које су обухваћене Документом омладинска политика од 2023-2028. године су:

* Млади и запошљивост,
* Млади у процесу доношења одлука,
* Млади и образовање,
* Млади и здрави стилови живота и
* Изврсност младих
* Слободно вријеме младих.

У 2023. години спроведене су неке од активности које се тичу ових области, а то су:

* „Истраживачка авантура“ која је за циљ имала популаризацију науке и промоцију младих талената. На самом догађају су учествовали ученици средњих и основних школа као у њихови наставници, иноватори, радио аматери и други љубитељи науке и технологије.
* Инклузивне спортске игре младих са потешкоћама у развоју које су имале за циљ инклузију младих са потешкоћама на подручју Града Бијељина.
* „raSTEM“ конференција за младе која има за циљ да помогне младима да се упознају са путевима и могућностима у ИТ и СТЕМ сектору, као и да их инспирише представљањем успиешних прича из нашег подручја.
* Низ предавања за средњошколце и основце на тему менталног здравља и борбе против штетних утицаја.

Скупштина Општине 2011. године усвојила је Одлуку о награђивању волонтерског активизма у Граду Бијељина („Службени гласник општине Бијељина“, број: 6/11), а Градоначелник Града Бијељина је донио Правилник о критеријумима и поступку за додјелу признања Града за волонтирање („Службени гласник Града Бијељина“, број: 15/11, 17/12 и 19/17). Предложене су и усвојене следеће награде:

* “Захвалница волонтеру/организатору волонтирања”

Захвалница се додјељује за конкретне успјехе који доприносе побољшању квалитету живота у Граду, активнијем укључивању грађана у друштвене процесе и развоју хуманијег демократског друштва. У 2023. години објављен је Јавни позив за додјелу признања Града за волонтирање на који су пристигле 4 пријаве. Јавни позив није реализован због административних процедура тј. измјене техничких недостатака Одлуке о награђивању волонтерског активизма.

Имајући у виду значај ове популације Градска управа Града Бијељина ради на што бољој комуникацији између младих и локалне заједнице.

На основу Закона о омладинском организовању Републике Српске ("Службени гласник Републике Српске", бр.: 98/04, 119/08 и 1/12.) усвојен је Документ "Омладинска политика за период 2023. - 2028. године. То је стратешки документ који омогућава лакше разумијевање потреба младих и њихових ставова, а уједно и олакшава рад службеника за рад са младима. Истеком документа, који је важио до 2023. године након чега је формирана Комисија за израду новог документа и усвојила план и програм за израду новог документа. Комисија је била састављена од административних службеника Градске управе у Бијељини и представника омладинских организација и удружења за рад са младима. Истеком овог Документа, у 2022. години се приступило изради новог документа који је Скуптшина Града усвојила за период од 2023-2028. године.

Документ „Омладинска политика“ је скуп препорука и смјерница за развој омладине и креиран је са циљем да буде уважен од стране свих институција, установа и појединаца који се баве младима у различитим областима дјеловања на подручју Града Бијељина.

На главној страници сајта Града Бијељина постоји посебан линк под називом млади/спорт/образовање гдје су доступне све информације везане за омладинске организације, као и документ „Омладинска политика “ 2023 - 2028. године.

Усвајањем новог Документа од стране Скупштине Града Бијељина и у складу са Законом о омладинском организовању Републике Српске, препорукама и сугестијама Владе Републике Српске, те у складу са стратегијом за младе на нивоу ентитета, за период 2023 – 2028. год. настављају се активности везане за бригу о младима и преузимају кораци у унапређењу квалитета живота младих.

Битно је истаћи да области које су у највећој мјери биле заступљене у активностима Градске управе су изврсност младих и образовање.

Одржане су бројне промоције младих људи који су изврсни, талентовани или даровити. Тим путем смо ставили младе у фокус у смислу огледала наше будућности, а не проблема.

Кроз бројне пројекте и предавања успјели смо да неформално образовање представимо као неопходну допуну формалном образовању. Одржана су предавања из ообласти: логичког размишљања, финансисјке писмености, менаџмента, дигиталног маркетинга, итд.

3. На основу чињеница изнесених у Анализи, предлаже се усвајање сљедећих мјера:

* Ојачати међусобну сарадњу организација и удружења у проналажењу начина за рјешавање проблема и стварању квалитетнијих услова за рад омладинских организација.

* Дозволити младима да сами креирају програме и пројекте који су од општег интереса и помоћи им у реализацији истих.
* Осигурати већу информисаност омладинског сектора о процесу приступа Европским и другим фондовима с циљем повећања могућности добијања средстава за реализацију пројектних активности.
* Унаприједити могућност за запошљивост младих као и за активно учешће младих у друштву и у процесу доношења битних одлука за локалну заједницу.

- Обезбједити простор за младе.

- Урадити ревизију Омладинског регистра Града Бијељина.

Мај, 2024. године

**ОБРАЂИВАЧ**

**Одјељење за друштвене дјелатности**

**Градоначелник Града Бијељина утврдио је ПРЕДЛОГ АНАЛИЗЕ СТАЊА У ОБЛАСТИ ОМЛАДИНСКОГ ОРГАНИЗОВАЊА, те га прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**